Psalmus 8

Psalmus 8  libri Psalmorum in Nova Vulgata Bibliorum versione incipit "Domine Deus meus, in te speravi". Superscriptio eius in Nova Vulgata est "Magistro chori. Ad modum cantici "Torcularia...". PSALMUS. David." Verbum הַגִּתִּית gittiyth saepe genus musici instrumenti habetur, cum torculari vel Gettheis, populo Geth, coniunctum.

 Verba psalmi 
Haec sunt verba psalmi 8, ex versione vulgata Clementina:
1 In finem, pro torcularibus. Psalmus David.
2 Domine, Dominus noster,
quam admirabile est nomen tuum in universa terra!
quoniam elevata est magnificentia tua super caelos.
3 Ex ore infantium et lactentium perfecisti laudem propter inimicos tuos,
ut destruas inimicum et ultorem.
4 Quoniam videbo caelos tuos, opera digitorum tuorum,
lunam et stellas quae tu fundasti.
5 Quid est homo, quod memor es eius?
aut filius hominis, quoniam visitas eum?
6 Minuisti eum paulominus ab angelis;
gloria et honore coronasti eum;
7 et constituisti eum super opera manuum tuarum.
8 Omnia subjecisti sub pedibus eius,
oves et boves universas,
insuper et pecora campi,
9 volucres caeli, et pisces maris
qui perambulant semitas maris.
10 Domine, Dominus noster,
quam admirabile est nomen tuum in universa terra!

 Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".Cathechismus Ecclesiae Catholicae,  numerus 2641
 Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur".Institutio generalis liturgia horarum, numerus 111. Titulus Psalmi 8 est Maiestas Domini et dignitas hominis.
 Descriptio Psalmi 

Iohannes Calvinus sic argumentum psalmi descripsit: "David paternam Dei erga humanum genus beneficentiam reputans, simplici gratiarum actione non contentus, in admirationem eius rapitur."In librum Psalmorum, Iohannis Calvini commentarius (Oliva Roberti Stephani, 1557), argumentum Psalmi VIII.

 Notae 

 Nexus externi 

 Psalmus 8 in versione vulgate Stuttgartensi (iuxta Hebraicum)
 Psalmus 8 in Vulgata Clementina (versione Gallicana)
 Psalmus 8 in Nova Vulgata
 Psalmus 8 cum commentario Rashi 

Categoria:Liber Psalmorum